Real Madrid "jumiljaw" lil Liverpool Real Madrid ……..3 Liverpool ………….1 Real Madrid għelbu lil Liverpool bl-iskor ta' 3-1 biex għandhom vantaġġ tajjeb biex javvanzaw għas-semi-finali tal-UEFA Champions League. Iżda lil hinn mir-riżultat, il-Madrileni ppreżentaw wirja mill-aqwa fejn litteralment umiljaw lir-Reds li qatt ma daħlu fil-partita u kien ferm 'il bogħod mill-forma solita tagħhom. Fit-13-il minuta Real resqu viċin li jiftħu l-iskor meta d-daqqa ta' ras ta' Vinicius Junior għaddiet tħakkek ma' sieq il-wieqfa mill-cross ta' Ferland Mendy. Filwaqt li Real baqgħu jiddominaw, ma kienet l-ebda sorpriża li fis-27 minuta huma fetħu l-iskor minn Vinicius wara li kkontrolla tajjeb mill-cross ta' Toni Kroos. Fis-36 minuta, l-Ispanjoli rduppjaw minn Marco Asensio wara li żball difensiv ta' Trent Alexander-Arnold. Mandankollu, mal-ewwel attakk denju, fit-53 mi­nuta, Mohamed Salah naqqas il-marġni għal Li­ver­pool. Peró, fil-65 minuta, reġa' kien Vinicius li kabbar l- iskor għall-Madrileni meta minn azzjoni ta' throw-in, id-difiża ta' Liverpool inqabdet statika. Bla dubju, fit-tieni leg Liverpool għandhom biċċa xogħol diffiċli biex idawru r-riżultat.